**แบบฟอร์มการเขียนแบบถอดประสบการณ์การเรียนรู้ ด้านการยึดมั่นคุณธรรม**

**1. ชื่อ-สกุล ผู้เล่าเรื่อง**  ดร. กัญจน์นิตา สุเชาว์อินทร์ คณะวิชา/หน่วยงาน วิทยาลัยนานาชาติจีน

**2. ชื่อ-สกุล ผู้บันทึก** น.ส. สุดารัตน์ ไพรบึง คณะวิชา/หน่วยงาน วิทยาลัยนานาชาติจีน

**3. บทบาท หน้าที่และความรับผิดชอบของผู้เล่าเรื่อง**

 1. คณบดีวิทยาลัยนานาชาติจีน

 2. รองผู้อำนวยการสถาบันจีน-ไทย

 3. อาจารย์ผู้สอนรายวิชาธรรมาธิปไตย (RSU101) ให้กับนักศึกษาจีน

**4. เรื่องที่เล่า**

การใช้กิจกรรมเพื่อให้นักศึกษาสื่อถึงการยึดมั่นคุณธรรม

**5. ความเป็นมาของเรื่องที่เล่า**

เนื่องจากนักศึกษาของหลักสูตรบริหารธุรกิจบัณฑิต (นานาชาติ) ส่วนใหญ่เป็นชาวจีน ทั้งนี้ส่วนใหญ่ไม่ได้นับถือศาสนา อีกทั้งการใช้ชีวิตในประเทศไทยซึ่งถือว่าเป็นประเทศที่มีการนับถือศาสนาเกือบ 100% นักศึกษาจะสัมผัสถึงได้ถึงความแตกต่างทางด้านวัฒนธรรมและการใช้ชีวิตในเมืองไทย จำเป็นต้องมีการปรับตัวมาก หากมีกิจกรรมที่สามารถส่งเสริมให้นักศึกษาเข้าใจถึงวัฒนธรรมไทย และเป็นการส่งเสริมให้นักศึกษาเกิดความรู้สึกอยากแบ่งปัน และทำกิจกรรมเพื่อสาธารณะประโยชน์ ผ่านรายวิชา RSU101

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

รูปแบบที่ 1

1. ใช้กิจกรรมในชั้นเรียน RSU101 โดยการกำหนดหัวข้อเรื่องการทำกิจกรรมที่เป็นประโยชน์ต่อสังคม

2. นักศึกษารวมกลุ่มคิดกิจกรรม และเขียนโครงร่างนำเสนอ

3. จัดทำโครงการและนำมาสรุปผล

รูปแบบที่ 2

1. อาจารย์ผู้สอนจัดกิจกรรมเพื่อบริจาคเงินและสิ่งของแก่ สถานสงเคราะห์เด็กพิการและทุพพล

2. เชิญชวนให้นักศึกษา บริจาคสิ่งของที่ไม่ใช้แล้ว เงิน สิ่งของจำเป็น ตามแต่กำลัง เพื่อให้น้องๆผู้ด้อยโอกาส

**เทคนิคหรือกลยุทธ์ที่ใช้ :** เนื่องจากนักศึกษาเป็นกลุ่มที่ไม่ได้นับถือศาสนา จึงเป็นวิธีการนำนักศึกษาให้เข้าถึงคุณธรรมบางประการโดยที่ไม่พูดถึงเรื่องศาสนา

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

1. นักศึกษามีจิตใจที่พร้อมจะแบ่งปัน และร่วมกิจกรรมจิตอาสามากขึ้น

 2. นักศึกษารู้จักคำว่า “เป็นผู้ให้” แทนที่ จะเป็นผู้รับเพียงอย่างเดียว